Diari Oficial de la Generalitat Valenciana


Sumari del DOGV 9702, del 11-10-2023 (2023/10325)

Extracte de la Resolució de 25 de setembre de 2023, del rector de la Universitat Politècnica de València, per la qual es convoca l'edició del premi a la millor tesi doctoral sobre canvi climàtic a l'arc mediterrani espanyol de la Cátedra de Canvi Climàtic per a l'any 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10847


Data del document
:   26-09-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 25 de setembre de 2023, del rector de la Universitat Politècnica de València, per la qual es convoca l'edició del premi a la millor tesi doctoral sobre canvi climàtic a l'arc mediterrani espanyol de la Cátedra de Canvi Climàtic per a l'any 2023. [2023/10488]  
BDNS (identif.): 719836.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/719836)  
  
Primer. Beneficiaris  
Podran participar-hi les persones que complisquen els següents requisits:  
• Haver defensat la tesi doctoral en una universitat espanyola durant el període comprés entre l'1 d'octubre del 2020 i tres dies abans de l'últim dia d'entrega de sol·licituds.  
• Haver obtingut una qualificació d'excel·lent cum laude.  
• Haver donat lloc almenys a una publicació en revista indexada en el JCR i posicionada en el primer quartil de la seua categoria l'any de la publicació.  
• El tema principal ha d'estar relacionat amb l'anàlisi d'impactes, i la mitigació i l'adaptació al canvi climàtic a l'arc mediterrani espanyol.  
  
  
Segon. Objecte  
L'objecte d'aquesta convocatòria és contribuir a promoure l'excel·lència de la investigació en temes relacionats amb l'impacte, mitigació i adaptació al canvi climàtic. Per a això es premiarà la tesi doctoral en aquest àmbit que més destaque per la seua qualitat tècnica i/o científica, caràcter innovador i impacte positiu en la mitigació i/o adaptació al canvi climàtic en l'arc mediterrani espanyol. Es considera com a arc mediterrani espanyol al conformat per les cinc regions de la ribera oriental de la península Ibèrica corresponents a les comunitats autònomes de Catalunya, Comunitat Valenciana, Illes Balears, Múrcia i Andalusia. Aquest premi té la finalitat de fomentar i promoure l'excel·lència de la investigació en temes relacionats amb l'impacte, mitigació i adaptació al canvi climàtic.  
  
Tercer. Bases reguladores  
Accessibles en https://www.iiama.upv.es/catclima/  
  
Quart. Quantia  
S'estableix un primer premi de 2.000 €.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació d'aquest extracte en el Diari Oficial de la Generalitat Valenciana i finalitzarà al cap de vint dies hàbils des de la publicació.  
  
València, 26 de setembre de 2023. El rector: José Esteban Capilla Romá.